open-index/open-wikipedia-markdown huggingface dataset:
قیصر بارہوی

**قیصر بارہوی** (1928 - 1996) کا شمار پاکستان کے ممتاز مرثیہ نگاروں میں ہوتا ہے۔

__TOC__

## حالات زندگی
نام سید قیصر عباس زیدی المعروف قیصر بارہوی 16 جنوری 1928 کو بارہہ کی ایک بستی کیتھوڑا میں پیدا ہوئے۔ والد سید وزارت حسین زیدی کے زیرِ تربیت ابتدای تعلیم پائی۔ گیارہ برس کی عمر میں لکھنؤ آئے اور 1950ء تک وہاں مقیم رہ کر مغربی تعلیم کے ساتھ علومِ مشرقی کی تحصیل بھی کی۔ علم عروض کو بھی سیکھا۔ 1938ء میں شاعری کی ابتدا کی۔ شاعری میں نجم آفندی سے متاثر تھے ۔ اور انیس کے بھی معتقد تھے۔1950ء میں وہ 22 برس کہ عمر میں جب پاکستان آئے تو ادارہِ ترقیاتِ تھل میں انھوں نے گورنمنٹ کی ملازمت اختیار کی۔ ملازمت کے سلسلے میں وہ پنجاب کے مختلف شہروں میں رہے۔ پنجاب کے مختلف حصوں میں رہے تاہم 1969ء میں ادارہ ترقیاتِ تھل ختم ہو جانے کے بعد انھیں ریونیو بورڈ کی تھل برانچ میں ملازمت مل گئی لہذا مستقل طور پر لاہور میں سکونت اختیار کی ۔

## شعرو شاعری
قیصر بارہوی نے لکھنؤ کے زمانے سے ہی غزل، سلام، قصیدے اور رباعیات کہیں۔ البتہ اس قادرا لکلام شاعر نے 1952ء میں پہلا مرثیہ کہا۔ ابتدائی سات مرثیوں کا مجموعہ شبابِ فطرت شائع ہوا۔ اور جلد ہی اس زود گو شاعر نے مرثیہ گوئ کے حوالے سے ملک گیر شہرت پا لی۔ جناب قیصر بارہوی نے نہ صرف مرثیہ خوانی اور اس کی ترویج میں کا رہائے نمایاں انجام دیے بلکہ انھوں نے مرثیہ میں ایک ایسا لحن اختیار کیا جو ان کی شخصیت کے ساتھ ہی مخصوص ہو کر رہ گیا۔ ۔

## نمونہِ کلام


مرثیہ کا بند


مرثیہ کا بند

## کتب
جناب قیصر بارہوی نے تقریباً 85 /86 مرثیے کہے ۔جو مختلف مجموعوں میں بھی شائع ہوئے ۔
# شبابِ فطرت( سات مرثیئے )سب سے پہلا مجموعہ
# موج شہر
# عظیم مرثیے ( 12 مرثیئے ) 1978
# منتخب مرثیئے
# منفرد مرثیئے
# معتبر مرثیئے
# بارگاہ ( قصائد کا مجموعہ )
# امتزاج ( غزلوں کا دیوان )

## تنقید و آرا
ممتاز مرثیہ گو ڈاکٹر مسعود رضا خاکی نے قیصر بارہوی کی صلاحیتوں کا اعتراف کرتے ہوئے کہا۔

تاہم عاشور کاظمی کے نزدیک ان کی شاعری میں جدت بہر طور قائم رہی، وہ کہتے ہیں۔

## وفات
جناب قیصر بارہوی نے 26 دسمبر 1996ء میں کراچی میں وفات پائی ۔

## حوالہ جات

زمرہ:1928ء کی پیدائشیں
زمرہ:1996ء کی وفیات
زمرہ:اردو مرثیہ نگار
زمرہ:پاکستانی مسلم شخصیات
تناؤ کی نظامت

تناؤ ان اہم عوامل میں سے ایک ہے جو لوگوں کی صحت پر اثر انداز ہوتا ہے۔ یہ کسی فرد کی مجموعی کرکردگی متاثر کرتا ہے، جس میں اس شخص کی کوششوں کی ثمر آوری اور اس کی خدمات کی فراہمی ہے۔ **تناؤ کا نظم**  اس لیے ضروری ہے کیونکہ تناؤ روزمرہ کی زندگی کا لازمی حصہ ہے۔ پیشہ ورانہ زندگی میں تناؤ کی غیر فائدہ بخش سطحیں نہ صرف پیشہ ور لوگوں کے لیے ذاتی طور نقصان دہ ہیں، بلکہ یہ ان کے پیشے، عملی زندگی کی کیفیت، شخصی زندگی اور صارفین تک پر گہری چھاپ چھوڑ سکتا ہے۔

## تناؤ سے ہونے والی بدنظمیاں (Stress related disorders)
* نفسیاتی بدنظمیاں: (دماغی دباؤ (depression)، اضطراب (anxiety)، مابعد صدمہ تناؤ کی بدنظمی (post-traumatic stress disorder))
* جذباتی کھنچاؤ (emotional strain): (عدم اطمینان (dissatisfaction)، تھکاوٹ (fatigue) اور الجھن (tension))
* ناآہنگ برتاؤ (maladaptive behaviours): (جارحیت (aggression)، مادّوں کا بے جا استعمال (substance abuse))
* تفہیم کا فقدان (cognitive impairment): توجہ کی کمی (lack of concentration)، یادداشت کا مسئلہ

## پیشہ ور زندگی میں تناؤ کے عوامل
* کردار کی عدم توضیح (role ambiguity): اس طرح کا تناؤ اس شخص کو متاثر کر سکتا ہے جس کو کام کی جگہ پر اس کے موقف کے بارے میں زیادہ معلومات نہ ہوں۔
* کردار میں تصادم (role conflict): اس طرح کا تناؤ اس وقت موجود ہوتا ہے جب کسی کردار ادا کرنے والا شخص اپنے کردار کو لے کر متصادم توقعات کا سامنا کرے۔
* کام / خاندان کا تصادم: یہ تناؤ ملازمت سے جڑے عوامل پر محیط ہوتا ہے جیسے کہ کام میں وابستگی کا درجہ، کام کے اوقات اور ملازمت کی لچکداری (job flexibility)۔
* ذاتی عدم قابلیت: یہ تناؤ اس وقت ہوتا ہے جب ایک فرد یہ سوچتا ہے کہ اس کی معلومات، وقت، صلاحیتوں یا تربیت کا بھرپور نہ ہونا جس سے کہ کارکردگی کی ادائیگی مشکل ہو جائے۔
* کام کی زیادتی (work overload): یہ اس وقت ہوتا ہے جب کم وقت میں زیادہ کام دیا جاتا ہے اور محدود وقت میں کام کا پورا کرنا ممکن نہ ہو۔
* کردار کی قیدبندی (work boundedness): یہ تناؤ اس وقت ہوتا ہے جب ایک فرد اپنی شخصی دلچسپی، اقدار اور آرام کو کسی مخصوص کردار کی ادائیگی کے اپنے فرائض کی خاطر قربان کر دیتا ہے۔
* جدید ٹیکنالوجی اختیار کرنا (adoption of new technology): یہ تناؤ اس وقت ہوتا ہے جب کسی ادارے کے ملازمین رواں طرزیاتی تبدیلیوں کو اپنا نہیں پاتے۔

## حوالہ جات

زمرہ:نفسیاتی علاج
زمرہ:انتظام
زمرہ:انتظام کی اقسام
زمرہ:ویکی ڈیٹا سے مختلف مختصر وضاحت
سڑک 84 (ایران)

**سڑک 84** (; ) ایران کے جنوب مشرقی حصے میں واقع ہے۔ یہ ایران کی ایک اہم شاہراہ ہے جو ایران کو پاکستان سے ملاتی ہے یہ انار کے مقام پر**[[میر جاوہ]]-[[تفتان]]** سرحد پر پاکستان کی قومی شاہراہ 40 سے ملاتی ہے۔ اس کے اہم شہر بم ،ماہان ،کرمان اور زاہدان ہیں

زمرہ:ایران میں سڑکیں
ملیار

**[[ملیار یا مالیار]] پیشہ ہے۔ جس کے معنی اُردو میں [[پاکستان|باغبانی]] کرنا ہے ۔ [[افغانستان]] اور [[پاکستان]] کے شمالی خطہ [[پوٹھوہار]] [[ہزارہ]] ڈویژن اور [[کشمیر]] اور [[خیبر پختونخوا]] اور گرد و نواح کی زبان میں باغبان کو ملیار یا مالیار ایک زمیندار [[پیشہ]] سے پکارہ جاتا ہے, اس پیشے کو [[افغان قبائل]]، [[راجپوت قبائل]]، [[جٹ قبائل]]، [[آرائیں قبائل]]، [[اعوان قبائل]]، [[کمبوہ قبائل]] اور [[پختون قبائل]] نے اختیار کیا ہے۔ اس پیشہ میں زمینی رقبہ پر کھیتی باڑی کرکے فصلیں اور سبزیاں کاشت کرنا ہے, اس پیشے کو مندرجہ ذیل اقوام کے قبائل نے اختیار کیا ہے۔1=[[کھوکھر|کھوکھر راجپوت]] 2=[[قطب شاہی اعوان]] 3=[[جٹال جٹ]] 4=[[جنجوعہ راجپوت]] 5=[[کمبوہ]] 6=[[آرائیں]] 7=[[پختون قبائل]] 8=[[افغان قبائل]] ‏**

## مزید دیکھیے
* پاکستان
* فہرست پاکستان کے شہر

## حوالہ جات

راجا مل خان جنجوعہ کی مناسبت سے پوٹھوہار میں اٹک چکوال راولپنڈی جہلم میں بکثرت ملیار قبیلہ پایا جاتا ہے۔جوجنجوعہ ہیں

زمرہ:ضلع جہلم کے آباد مقامات
گولپور

** گولپور**  پاکستان کا ایک آباد مقاماور یونین کونسل جو ضلع جہلم تحصیل پنڈ دادنخان میں واقع ہے۔ 
چوران. کوڑہ. ڈنڈوت. کوٹ کچھا. پتھرندی. حطار. سہوترہ , پتھر کلاں ڈھوک وینس چننن پور اور رنگ پور اس یونین کونسل کا حصہ ہیں
یہاں کی اکثر آبادی  کا تعلق  جٹ(بریار، ڈھڈی کھنڈوعہ) مغل اور پھپھڑ برادری  سے ہے
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع جہلم کے آباد مقامات
نیریاں شریف

**نیریاں شریف** ایک علمی و روحانی مرکز جسے دربار عالیہ نیریاں شریف کہا جاتا ہے۔
نیریاں شریف تراڑکھل ضلع سدھنوتی آزاد کشمیرکے قریب ایک غیر آباد جگہ تھی جسے بزرگوں کی نسبت نے متبرک مذہبی مقام بنا دیا یہاں پر محی الدین اسلامک یونیورسٹی اور بزرگوں کے مزارات ہیں ان کے سجادہ نشین پیر علاؤا لدین صدیقی تھے جو رحلت فرما گئے، اب ان کے بڑے صاحبزادے پیر سلطان العارفین صدیقی نیریاں شریف کے سجادہ نشین ہیں، نقشبندی سلسلہ کے معروف بزرگ خواجہ غلام محی الدین غزوی اور خواجہ محمد دراب خان کے مزارات ہیں۔
پیر علاو الدین صدیقی ، محی الدین اسلامک یونیورسٹی کے پہلے چانسلر تھے، نئے چانسلر پیر سلطان العارفین صدیقی ہیں-

پیر علاؤ الدین صدیقی نے کشمیر کا سب سے پہلا میڈیکل کالج بھی بنایا تھا جس کے چیئرمین پیر سلطان العارفین صدیقی ہیں۔ محی الدین میڈیکل کالج میرپور میں واقع ہے۔

## حوالہ جات

زمرہ:ضلع سدھنوتی کے آباد مقامات
زمرہ:پاکستان کے پہاڑی مستقر
زمرہ:آزاد کشمیر میں سیاحت
تراڑکھل

**تراڑ کھل**  پاکستان کا ایک آباد مقام جو آزاد کشمیر میں واقع ہے۔

**تراڑکھل** ضلع سدھنوتی آزاد کشمیرکاایک انسانی آباد کاری کا شہر ہے یہ تحصیل ہیڈ کوارٹر بھی ہے۔
ریاست جموں و کشمیر کی سب سے پہلی آزاد حکومت کا آغاز یہاں سے ہوا تھا۔ سردار محمد ابراہیم خان  نے اپنے دیگر رفقا کے ساتھ مل کر یہاں آزاد حکومت کی بنیاد رکھی اور اسی مقام سے ہی آزاد کشمیر فوج کی بنیاد بھی رکھی گئی شروع جنگ آزادی کے وقت ہوم گارڈ کی شکل میں مسلح باغی فوجی دستے تشکیل دے کر ڈوگرہ و بھارت سے جنگ لڑی گئی جسے بعد میںہوم گارڈ فوج سے وارکونسل اور وارکونسل سے آزاد کشمیر فوج کی شکل تشکیل دی،
## مزید دیکھیے
* پاکستان
* پاکستان کے شہروں کی فہرست

## حوالہ جات

زمرہ:ضلع سدھنوتی کے آباد مقامات
انار، ایرن

**انار** () شہرستان انار، صوبہ کرمان، ایران کا دار الحکومت ہے۔ 2006ء کی مردم شماری کے مطابق اس کی آبادی 43،585 تھی۔

## حوالہ جات

زمرہ:ایران کے شہر
زمرہ:جغرافیہ شہرستان انار کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:صوبہ کرمان کے شہر
میر جاوہ

**میر جاوہ** () شہرستان میر جاوہ، صوبہ سیستان و بلوچستان، ایران کا ایک شہر اور دار الحکومت ہے۔ 2006ء کی مردم شماری کے مطابق اس کی آبادی 13،590 تھی۔

**میر جاوہ** کے مقام پر ایران کی **[[سڑک 84 (ایران)|سڑک 84]]** پاکستان کی **[[قومی شاہراہ 40]]** کو تفتان کے مقام پر ملاتی ہے۔
اس کے علاوہ میر جاوہ ہی کے مقام پر ریلوے لائن ایرانی شہر زاہدان کو پاکستان کے شہر کوئٹہ سے ملاتی ہے۔ 

## حوالہ جات

زمرہ:ایران کے شہر
زمرہ:ویکی ڈیٹا سے مختلف مختصر وضاحت
زمرہ:پاک-ایران سرحدی گزر گاہیں
زمرہ:شہرستان میر جاوہ
زمرہ:صوبہ سیستان و بلوچستان کے شہر
محی الدین میڈیکل کالج

**محی الدین اسلامک میڈیکل کالج**2007ء میں قائم شدہ، میرپور، آزاد کشمیر میں واقع طب کا نجی کالج ہے۔

## تاریخ
پیر علاؤ الدین صدیقی، چانسلر محی الدین اسلامک یونیورسٹی، نیریاں شریف، آزاد کشمیر کی طرف سے قائم آزاد کشمیر میں پہلا طبی ادارہ ہے جو ہر سال 100 طلبہ کو داخلہ دینے پاکستان میڈیکل اینڈ ڈینٹل کونسل (PM & DC) کی طرف سے منظور شدہ ہے۔

## احاطہ
یہ کالج 3.5 ملین مربع فٹ اعالقے پر محیط ہے جوسیکٹر D-4، نئے انڈسٹریل ایریا، میرپور، آزاد کشمیر میں واقع ہے۔
### ہوسٹل
لڑکوں اور لڑکیوں پر 1000 طلبہ کو ایڈجسٹ کرنے کے لیے دو الگ الگ ہاسٹل موجود ہیں۔ ہوسٹل ڈائننگ ہال اور کیفے ٹیریا سمیت تمام ضروری سہولیات کے ساتھ فراہم کی جاتی ہیں۔ تمام کمروں میں دو بیڈ ہیں اور بستر، گدوں اور مطالعہ میزیں کے ساتھ فراہم کی گئی ہیں۔ اساتذہ اور عملے کے لیے ایک علاحدہ ہوسٹل بھی دستیاب ہے۔ نقل و حمل کی سہولت فیکلٹی اور طلبہ کے لیے دستیاب ہے۔
## الحاق
کالج آف ڈینٹل اور پاکستان میڈیکل کی طرف سے منظوری اور وزارت صحت، پاکستان کی حکومت کی طرف سے اندراج شدہ ہے۔ محی الدین اسلامک یونیورسٹی (MIU) نیریاں شریف آزاد کشمیر اس کے اتحادی کالج ہے۔ یونیورسٹی آف ہائیر ایجوکیشن کمیشن، اسلام آباد کی طرف سے تسلیم آزاد کشمیرکی حکومت کی طرف سے ملحق ہے۔

## حوالہ جات

زمرہ:تدریسی اسپتال
زمرہ:درس گاہ
زمرہ:شفا خانہ
زمرہ:کالج
زمرہ:طب
زمرہ:ہسپتال
زمرہ:پاکستان میں 2009ء کی تاسیسات
زمرہ:آزاد کشمیر میں میڈیکل کالج
زمرہ:ضلع میرپور
زمرہ:2009ء میں قائم ہونے والے کالج اور جامعات
بم، ایران

**بم** () ایران کے صوبہ کرمان کے شہرستان بم کا ایک شہر اور دار الحکومت ہے۔ 2006ء کی مردم شماری میں اس کی آبادی 73.823 تھی۔

## آب و ہوا

## حوالہ جات

## بیرونی روابط

* Travel magazine story on Bam as a tourist destination
* Newspaper item: "The Lost Beauty that was Bam"
* BBC story: "Bam: Jewel of Iranian heritage"
* Population figures from World-Gazetteer.com
* Digital Silk Roads Project &ndash; Citadel of Bam. Photos and movies
* To Bam & back by Asghar Riahi

### 2003 زلزلہ
* BBC news report
* CNN news report
* CNN report on rescue efforts
* IRINNews.org "Special on Bam three months on"
* IRINNews.org "Tehran lowers Bam earthquake toll"
* ICOMOS Heritage at Risk 2004/2005: The Bam Earthquake
* UNESCO World Heritage in Danger 2004 - Iran: Glimmers of hope in Bam

### زلزلہ تعمیر نو
* Reconstruction efforts in quake-devastated Bam continue two years on
* Bam: Five Years After
* Arg-e Bam &ndash; The BAM Citadel &ndash; Film Documentary:
* Arg e Bam Movie Documentary &ndash; The BAM Citadel

زمرہ:ایران کے شہر
زمرہ:ایران میں مقامات عالمی ثقافتی ورثہ
زمرہ:ایرانی معماری
زمرہ:شاہراہ ریشم کے آباد مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:صوبہ کرمان کے شہر
زمرہ:تیسری صدی قبل مسیح کی معماری
زمرہ:شہرستان بم
زمرہ:صوبہ کرمان میں آباد مقامات
زمرہ:خطرہ سے دوچار عالمی ثقافتی ورثہ مقامات
زمرہ:ایشیاء کے آثار قدیمہ
زمرہ:صوبہ کرمان
زجاجۃ المصابیح

**زجاجۃ المصابیح** سید عبد اللہ شاہ نقشبندی کی کتاب ہے۔ اس میں آپ نے مشکوۃ المصابیح کے طرز پر احکام ومسائل سے متعلق فقہ حنفی کے دلائل جمع کیے ہیں۔ البتہ "مشکوۃ" کے برخلاف اس میں ہر باب کی ایک ہی فصل قائم کی گئی ہے۔ زجاجۃ المصابیح پانچ جلدوں پر مشتمل ہے اور احادیث کی تعداد کم وبیش 6634 ہے۔
## ترتیب
زجاجۃ المصابیح کی پانچ جلدوں کی ترتیب کچھ یوں ہے۔
* جلد اول کتاب الایمان سے کتاب الصوم تک ہے اس میں 2564 احادیث ہیں۔
* دوسری جلد کتاب فضائل القرآن سے شروع ہوکرکتاب العتق پر ختم ہوتی ہے جس میں 1255 احادیث ہیں۔
* تیسری جلد کتاب القصاص سے شروع ہوتی ہے اور کتا ب الرؤیا پر ختم ہوتی ہے اس میں 1170 احادیث ہیں۔
* چوتھی جلد کا آغاز کتاب الآداب سے ہوتا ہے او راختتام کتاب الفتن پر ہوتا ہے جس میں احادیث کی تعداد 1093 ہے۔
* پانچویں جلد کی ابتدا باب فضائل سید المرسلین سے ہے اور یہ جلد باب ثواب ہذہ الامۃ پر مکمل ہوتی ہے اس میں 552 احادیث ہیں۔

## بیرونی روابط
* زجاجۃ المصابیح 
## حوالہ جات

زمرہ:مملکت متحدہ میں اسلام
زمرہ:بنگلہ دیش میں اسلام
زمرہ:بھارت میں اسلام
زمرہ:پاکستان میں اسلام
زمرہ:حدیث
زمرہ:سنی کتب احادیث
زمرہ:کتب اہل سنت
زمرہ:کتب حدیث
زمرہ:ویکی ڈیٹا سے مطابقت رکھنے والی مختصر تفصیل
ماہان

**ماہان** () ایران کے صوبہ کرمان کے شہرستان کرمان میں ایک شہر ہے۔ 2006ء کی مردم شماری میں اس کی آبادی 16،787 تھی، 

## حوالہ جات

## بیرونی روابط

* ماہان کی تصاویر:
:&mdash; *Shāh Ne'matollah Vali*: (1), (2)
:&mdash; *[[Bagh (garden)|Bāgh-e]] Shāzdeh*: (1)

زمرہ:ایران کے شہر
زمرہ:ساسانی شہر
زمرہ:کامنز زمرہ جس کا ربط ویکی ڈیٹا پر ہے
زمرہ:جغرافیہ شہرستان کرمان کے نامکمل مضامین
زمرہ:صوبہ کرمان کے شہر
ایران کی آزاد راہیں

تصغیر|ایران کی آزاد راہیں

**ایران کی آزاد راہیں ** (Freeways in Iran) () کی تاریخ 35 سال پرانی ہے۔

## نمبروار فہرست
### آزاد راہ 1

### آزاد راہ 2

### آزاد راہ 3

### آزاد راہ 5

### آزاد راہ 6

### آزاد راہ 7

### آزاد راہ 9

### ذوب آہن

## مزید دیکھیے
ایران کی شاہراہوں اور سڑکوں کی فہرست

## حوالہ جات


زمرہ:ایران متعلقہ فہرستیں
زمرہ:ایران میں سڑکیں
زمرہ:ایران متعلقہ فہارست
زمرہ:ایران نقل و حمل-متعلقہ فہرستیں
زمرہ:موٹر وے
ایران کی شاہراہوں اور سڑکوں کی فہرست

[تصغیر|[ایران کی آزاد راہیں]]
تصغیر|ایکسپریس وے
تصغیر|سڑکیں

یہ **ایران کی شاہراہوں اور سڑکوں کی فہرست** ہے۔ 

## درجہ اول سڑکیں

## مزید دیکھیے
ایران کی آزاد راہیں

## حوالہ جات

* Iran Road Maintenance & Transportation Organization
* Road management center of Iran
* Ministry of Roads & Urban Development of Iran 

زمرہ:ایران نقل و حمل-متعلقہ فہرستیں
زمرہ:ایران میں سڑکیں
زمرہ:ایران میں نقل و حمل
زمرہ:سڑکوں کی فہرستیں بلحاظ ملک
زمرہ:ایران کی عمارات و ساخات کی فہرستیں
زمرہ:ویکی ڈیٹا سے مختلف مختصر وضاحت
زمرہ:شارعی نقل و حمل بلحاظ ملک
روڈ 32 (ایران)

سڑک 32 (ایران)  یہ ایران کے شمال مغربی حصے کی ایک شاہراہ ہے جو ایران اور ترکی کو آپس میں ملاتی ہے۔ یہ تہران سے شروع ہوکر قزوین اور تبریز سے ہوتے ہوئے باذرگان ترکی کے بارڈر پر یورپی روٹ ای 80 سے مل جاتی ہے۔

زمرہ:ایران میں سڑکیں
زمرہ:تہران میں نقل و حمل
زمرہ:صوبہ تہران میں نقل و حمل
دھیر کوٹ

**دھیر کوٹ**  پاکستان کا ایک رہائشی علاقہ جو آزاد کشمیر میں واقع ہے۔

## تفصیلات
دھیر کوٹ کی مجموعی آبادی 2,624.97 میٹر سطح سمندر سے بلندی پر واقع ہے۔ کو ہالہ کے مقام پر دریائے جہلم کو عبور کرکے بائیں طرف مظفر آباد کی طرف جانے کی بجائے اگر بائیں طرف چلیں تو ایک سڑک پہاڑ کے اوپر جاتی ہوئی ملتی ہے۔ اس سڑک پر تقریباً بیس کلومیٹر سفر کریں تو ’’دھیر کوٹ‘‘ آجاتا ہے۔ دھیر کوٹ بھی ایک مقبول سیاحتی مقام ہے۔ یہاں گرمیوں میں موسم خوشگوار ہوتا ہے اور ہر طرف ہریالی نظر آتی ہے۔ کھیتوں کے تختے سیڑھیوں کی شکل میں پہاڑی ڈھلانوں پر پھیلے ہوئے ہیں۔ گھنے جنگلات منظر کودلکش بناتے ہیں۔ دھیر کوٹ کے درمیان میں ایک مصروف بازار ہے جہاں ضرورت کی تمام چیزیں مل جاتی ہیں۔ د ھیرکوٹ کے مشہورمقامات میں بارہ دری، نیلابٹ، رنگلہ اور مولاچھ شامل ہیں۔ Osama Raja Mulash

سیاحوں کے لیے پرلطف مناظرملیں گے۔

## مزید دیکھیے
* آزاد کشمیر
* فہرست آزاد کشمیر کے شہر
* غازی آباد
* جھالہ
* پدر
* رنگلہ
## حوالہ جات

زمرہ:آزاد کشمیر جغرافیہ نامکمل
زمرہ:ضلع باغ
زمرہ:ضلع باغ کے آباد مقامات
قومی شاہراہ 40

**قومی شاہراہ 40** (National Highway 40 / N-40 National Highway / N-40) پاکستان کی قومی شاہراہ ہے جو کوئٹہ کے نزدیک لاک پاس سے شروع ہو کر سرحدی شہر تفتان تک جاتی ہے، جہاں یہ ایران کی سڑک 84 سے ملتی ہے۔
یہ دو لین کی شاہراہ ہے جس کی کل لمبائی 610 کلومیٹر ہے۔
یہ نیشنل ہائی وے اتھارٹی کے زیر انتظام ہے۔

## حوالہ جات

## بیرونی روابط
* Quetta - Taftan Highway Info
* National Highway Authority

زمرہ:بلوچستان، پاکستان میں سڑکیں
زمرہ:پاکستان کی سڑکیں
زمرہ:ویکی ڈیٹا سے مطابقت رکھنے والی مختصر تفصیل
بشام

**بشام**  پاکستان کا ایک آباد مقام جو خیبر پختونخوا میں واقع ہے۔ پاکستان کے صوبہ خیبر پختون خواہ  شانگلہ  ڈسٹرکٹ کا سب سے بڑا شہر اور تجارتی مرکز ہے۔ یہاں  کی زیادہ تر آبادی پشتو بولنے والے پشتونوں پر مشتمل ہے۔موسم گرما میں یہ چھوٹا سا شہر بین الاقوامی اور قومی  چھٹیاں منانے والوں  کا مرکز رہتا ہے کیونکہ زائرین  اس راستے  کو  پاکستان کے شمالی علاقوں کا  دورہ  کرنے کے لیے استعمال کرتے ہیں۔یہاں  ایک سول اسپتال ہے جو تحصیل سطح پر اپ گریڈ کیا گیا تھا۔ بشام شہر کے  علاقے میں بہت اہم جگہ کے طور پر، بہت سے سرکاری اور غیر سرکاری تنظیم کے دفاتر موجود ہیں.

## تفصیلات
بشام کی مجموعی آبادی 613 میٹر سطح سمندر سے بلندی پر واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع شانگلہ کے آباد مقامات
زمرہ:ویکی ڈیٹا سے مختلف مختصر وضاحت
گلمیت

**گلمیت**  پاکستان کا ایک آباد مقام جو گلگت بلتستان میں واقع ہے۔

## تفصیلات
گلمیت کی مجموعی آبادی 2,465 میٹر سطح سمندر سے بلندی پر واقع ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع ہنزہ کے آباد مقامات
زمرہ:گلگت بلتستان کے آباد مقامات
زمرہ:آزاد کشمیر کے آباد مقامات
زمرہ:ضلع ہنزہ نگر
تاشقورغان

**تاشقورغان**  چین کا ایک قصبہ و آثاریاتی مقام جو تاشقؤرغان تاجیک خود مختار کاؤنٹی میں واقع ہے۔

## تفصیلات
تاشقورغان کی مجموعی آبادی 3,094 میٹر سطح سمندر سے بلندی پر واقع ہے۔

## مزید دیکھیے
* چین
* فہرست چین کے شہر

## حوالہ جات

زمرہ:تاشقؤرغان تاجیک خود مختار کاؤنٹی
زمرہ:چینی تاریخ کے سابقہ ممالک
زمرہ:سنکیانگ کی ٹاؤن شپ سطح تقسیمات
زمرہ:شاہراہ ریشم کے آباد مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:مضامین جن میں آسان چینی زبان کا متن شامل ہے
زمرہ:سنکیانگ کے آباد مقامات
زمرہ:سنکیانگ
قومی شاہراہ 30

**قومی شاہراہ 30** (N-30 / National Highway 30) پاکستان کی ایک قومی شاہراہ ہے جو 110 کلومیٹر طویل ہے۔ یہ بلوچستان میں باسیما سے خضدار تک جاتی ہے۔
یہ نیشنل ہائی وے اتھارٹی کے زیر انتطام ہے۔

## بیرونی روابط
* N-30 View
* National Highway Authority

## حوالہ جات

زمرہ:پاکستان کی سڑکیں
زمرہ:ویکی ڈیٹا سے مطابقت رکھنے والی مختصر تفصیل
یورپی روٹ ای 80

**یورپی روٹ ای 80**  یہ یورپ کی ایک عظیم شاہراہ ہے یہ دس ملکوں میں سے گزتی ہے، اس کی لمبائی 6102 کلومیٹر ہے۔ یہ ترکی میں گوربولک کے مقام پر ایران کے بارڈر سے شروع ہو کر لیسبون پرتگال تک جاتی ہے۔

زمرہ:اطالیہ میں سڑکیں
زمرہ:بلغاریہ میں سڑکیں
زمرہ:پرتگال میں سڑکیں
زمرہ:ترکیہ میں سڑکیں
زمرہ:سربیا میں سڑکیں
زمرہ:فرانس میں سڑکیں
زمرہ:کرویئشا میں سڑکیں
زمرہ:کوسوو میں سڑکیں
زمرہ:مونٹینیگرو میں سڑکیں
زمرہ:ہسپانیہ میں سڑکیں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:بین الاقوامی ای-روڈ نیٹ ورک
قومی شاہراہ 45

**قومی شاہراہ 45** (National Highway 45 / N-45) پاکستان کی ایک قومی شاہراہ ہے جو خیبر پختونخوا کے ضلع نوشہرہ سے براستہ دیر چترال تک جاتی ہے۔ اس کی کل لبمائی 309 کلومیٹر ہے۔
یہ نیشنل ہائی وے اتھارٹی کے زیر انتطام ہے۔

## حوالہ جات

## مزید دیکھیے
* پاکستان موٹروے

## بیرونی روابط
* N-45 Map
* National Highway Authority

زمرہ:پاکستان کی سڑکیں
زمرہ:خیبر پختونخوا میں سڑکیں
زمرہ:ویکی ڈیٹا سے مطابقت رکھنے والی مختصر تفصیل
قومی شاہراہ 50

**قومی شاہراہ 50** (National Highway / N-50) پاکستان کی ایک قومی شاہراہ ہے جو خیبر پختونخوا کے شہر ڈیرہ اسماعیل خان سے بلوچستان میں براستہ ژوب، کوئٹہ کے نزدیک کوئٹہ تک جاتی ہے۔ اس کی کل لمبائی 531 کلومیٹر ہے، جس میں 143 کلومیٹر خیبر پختونخوا میں جبکہ 388 کلومیٹر بلوچستان میں ہے۔
یہ نیشنل ہائی وے اتھارٹی کے زیر انتطام ہے۔

## حوالہ جات

## مزید دیکھیے
* پاکستان موٹروے

## بیرونی روابط
* نیشنل ہائی وے اتھارٹی

زمرہ:پاکستان کی سڑکیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بلوچستان، پاکستان میں سڑکیں
قومی شاہراہ 65

**قومی شاہراہ 65** (National Highway 65 / N-65) پاکستان کی ایک قومی شاہراہ ہے جو سندھ کے شہر سکھر سے براستہ شکارپور، جیکب آباد، جعفرآباد، نصیر آباد بلوچستان کے شہر کوئٹہ تک جاتی ہے۔ اس کی کل لمبائی 385 کلومیٹر ہے جس میں 295 کلومیٹر سندھ میں جبکہ 90 کلومیٹر بلوچستان میں ہے۔
یہ نیشنل ہائی وے اتھارٹی کے زیر انتطام ہے۔

## حوالہ جات

## مزید دیکھیے
* پاکستان موٹروے

## بیرونی روابط
* National Highway Authority

زمرہ:پاکستان کی سڑکیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:بلوچستان، پاکستان میں سڑکیں
چھوہر شریف

**چھوہر شریف** ایک ہری پور (خیبر پختونخوا)پاکستان میں ایک روحانی خانقاہ قادریہ ہے جہاں خواجہ عبد الرحمن چھوہروی کا مزار  ہے۔

 

## حوالہ جات

زمرہ:ضلع ہری پور کے آباد مقامات
زمرہ:خانقاہیں
قومی شاہراہ 70

**قومی شاہراہ 70** (National Highway / N-70) پاکستان کی ایک قومی شاہراہ ہے جو پنجاب کے شہر ملتان سے براستہ ڈیرہ غازی خان اور لورالائی بلوچستان کے شہر قلعہ سیف اللہ تک جاتی ہے۔
اس کا کل لمبائی 440 کلومیٹر ہے جس میں 254 کلومیٹر بلوچستان میں جبکہ 186 کلومیٹر پنجاب میں ہے۔
یہ نیشنل ہائی وے اتھارٹی کے زیر انتطام ہے۔

## حوالہ جات

## مزید دیکھیے
* پاکستان موٹروے

## بیرونی روابط
* National Highway Authority

زمرہ:پاکستان کی سڑکیں
زمرہ:پنجاب، پاکستان میں سڑکیں
زمرہ:ویکی ڈیٹا سے مطابقت رکھنے والی مختصر تفصیل
گھمکول شریف

**گھمکول شریف** ضلع کوہاٹ گل شاہ خیل خیبر پختونخوا  پاکستان کی مشہور و معروف خانقاہ اور روحانی مرکز ہے۔ یہاں پر زندہ پیر کوہاٹ کا مزار ہے۔

## حوالہ جات

زمرہ:ضلع کوہاٹ کے آباد مقامات
کھرلانوالہ

**کھرلانوالہ** منڈی بہاؤالدین سے 12 کلومیٹر شمال کی طرف ملکوال جاتے ہوئے کھیوہ موڑ پل سے تقریبا 2کلومیٹر شمال کی طرف واقع ہے یہ گاوءں تاریخی جرنیلی سڑک  شیرشاہ سوری مونگ سے ماجھی روڈ پر واقع ہے اور شمال میں دریائے جہلم واقع ہے اور جنوب میں نہر لوئر جہلم مشرق میں کھیوہ محبت پور مغرب میں دتو چوہڑ یہ بہت ہی سر سبز علاقہ ہے۔ اور یونین کونسل نمبر 6 آہلہ میں واقع ہے 
*فصلیں
یہاں ہر قسم کی اجناس جن میں مکئی ،کماد، گندم،کپاس، چاول،تمباکو ہر قسم کی سبزیاں اور پٹ سن بھی اگائی جاتی ہے۔
*اسکول
*گورنمنٹ پرائمری اسکول 
*مساجد
*مرکزی جامع مسجد 
*کھرل
*ذریعہ معاش
یہاں کے اکثریتی لوگ زمیندار  ہیں کھیتی باڑی کرتے ہیں اور مال مویشی پالتے ہیں جن میں بھینسیں، گائیں، بکریاں بیل وغیرہ ہیں اور کچھ گورنمنٹ کی سروس بھی کرتے ہیں اور پڑھے لکھے ہنر مند لوگ بیرون ملک یورپ سعودی عرب، امارات، کویت بھی محنت مزدوری کرتے ہیں۔
  
## حوالہ جات
محشر نانپاروی

** ممتاز حسین محشرؔ نانپاروی ** کی پیدائش 1919ء میں محلہ توپ خانہ شہر نانپارہ ضلع بہرائچ میں ہوئی تھی۔ آپ کے والد کانام الطاف حسین تھا۔ آپ شہر نانپارہ اور ضلع بہرائچ کے مشہور شاعر تھے۔
## حالات
محشر نانپاروی نے ایم۔ اے اردو تک کی تعلیم حاصل کی تھی۔ اردو ادب سے گہرا لگاؤ ہونے کی وجہ سے استاد شاعر اصغرنانپاروی کی شاگردی اختیار کی۔ سیاست کی جانب بھی رجھان ہونے کہ وجہ سے کانگریس پارٹی میں بھی شامل رہے۔ آپ کا شمار واصف القادری، ایمن چغتائی ،فنا نانپاروی کے ہمعسر شاعروں میں ہوتا ہے۔ محشر نے غزلیں ،نعتیں و نظمیں وغیرہ لکھی۔ آپ کی لکھی ہوئی رمضان المبارک پر الوداع بہت مشہور ہے نانپارہ شہر میں۔ جسے رمضان میں آج بھی پڑھا جاتا ہے۔ آپ کا کوئی شعری مجموعہ شائع نہیں ہوا۔ ضلع بہرائچ کے مشہور شاعر و ادیب شارق ربانی کا کہنا ہے کہ محشر نانپاروی ایک کہنہ مشق شاعر تھے۔ آپ کے کلام میں وہ تمام خوبیاں موجود ہیں جو ایک کامیاب شاعر کے لیے ضروری سمجھی جاتی ہیں۔
## ادبی شخصیات سے را بطہ
محشر نانپاروی کا نانپارہ کے واصف القادری، ایمن چغتائی ،فنا نانپاروی کے ہمعسر شاعروں میں ہوتا تھا اور ان سب سے محشر نانپاروی کا گہرا تعلق تھا۔ اور بہرائچ کے تمام شعرا سے بھی آپ کا گہرا تعلق تھا۔ جن میں ڈاکٹر محمد نعیم اللہ خیالیؔ ،وصفیؔ بہرائچی،شفیعؔ بہرائچی،شوقؔ بہرائچی،رافعت بہرائچی،عبرت بہرائچی،بابا جمال وغیرہ اہم تھے۔
## وفات
محشر نانپاروی کا انتقال 1984ء کو نانپارہ میں ہی ہوا اور تدفین بھی نانپارہ میں ہوئی ۔
## نمونہ کلام

* محشرؔ نانپارویکا لکھا ہوا مشہو ر رمضان المبارک پر الوداع

## حوالہ جات
* ہندی روزنامہ ہندستان بہرائچ میں شائع مضمون 2014ء

زمرہ:1919ء کی پیدائشیں
زمرہ:1984ء کی وفیات
زمرہ:اتر پردیش کے شعرا
زمرہ:بھارتی اردو شعرا
زمرہ:بہرائچ کی شخصیات
زمرہ:بہرائچ کے شعراء
شہرستان میر جاوہ

**شہرستان میر جاوہ** () ایران کے صوبہ سیستان و بلوچستان میں ایک شہرستان ہے۔ اس کا دار الحکومت شہر میر جاوہ ہے۔ اسے 2013ء میں شہرستان زاہدان سے الگ کیا گیا۔

## حوالہ جات

زمرہ:شہرستان میر جاوہ
زمرہ:ایران میں 2013ء کی تاسیسات
زمرہ:صوبہ سیستان و بلوچستان کے شہرستان
زمرہ:ویکی ڈیٹا سے مختلف مختصر وضاحت
زمرہ:جغرافیہ صوبہ سیستان و بلوچستان کے نامکمل مضامین
سڑک 71 (ایران)

**سڑک 71 (ایران)‎**  یہ ایران کی ایک اہم شاہراہ ہے جو تہران کو خلیج فارس سے ملاتی ہے۔ اس کے اہم شہروں میں قم، کاشان، اصفہان، یزد سرنجان اور کرمان شامل ہیں۔ یہ صوبہ اصفہان، ہورموزگان، کرمان، قوم، تہران اور یزد سے گزرتی ہے۔ اور تہران میں یہ سڑک 32 جو ترکی کے بارڈر تک جاتی ہے اور سڑک 36 جو افغانستان کے بارڈر تک جاتی ہے ان دونوں اہم شاہراہوں سے ملاتی ہے

زمرہ:ایران میں سڑکیں
زمرہ:ایران نقل و حمل نامکمل
زمرہ:تہران میں نقل و حمل
زمرہ:صوبہ تہران میں نقل و حمل
خان بیلہ

****

خان بیلہ  ضلع رحیم یار خان، پنجاب، پاکستان کا ایک شہر ہے۔ خان بیلہ ضلع رحیم یار خان میں  قومی شاہراہ 5 پر واقع ہے۔

## تاریخ
سٹیٹ گزینیئر بہاولپور میں ہے کہ خان پو رکے شمال مشرق میں تقریباً اٹھارہ میل کے فاصلے پر خان بیلہ قصبہ آباد ہے۔ جسے 1750ء میں ایک اچھرانی داد پوترے نے تعمیر کروایا تھا۔ کچھ لوگ کہتے ہیں کہ اس کی بنیاد خان نامی ایک ارائیں نے سولہویں صدی عیسوی میں رکھی تھی اس وقت خان بیلہ کے علاقے پر سیت پور کے ناہروں کی حکومت تھی۔ خان بیلہ میں مکانات کچے بھی ہیں او رپکے بھی۔ ایک ہی بازار ہے جوشمالاً جنوباًہے۔ یہاں گلیاں پختہ نہیں ہیں ۔
## مزار
خان بیلہ میں مولوی سلطان محمود  کا مزار جو سلسلہ چشتیہ کے مشہو ربزرگ  خواجہ قاضی عاقل محمد  کے خلیفہ تھے آپ کا انتقال 2 ربیع الاول 1239ھ کو ہوا تھا ۔

## اہم عمارات
یہاں کی اہم عمارتوں میں جمعہ مسجد یا قاضی مسجد او رمولوی سلطان محمود کی خانقاہ قابل ذکرہیں۔ خان بیلہ آم کے باغات میں گھر اہوا ہے۔ یہ باغات صادق کینال کے دونوں کناروں کے ساتھ ساتھ تین میل تک پھیلے ہوئے ہیں۔ یہاں کھجور کے ہزاروں درخت بھی موجو د ہیں۔ جولائی اگست کے مہینے میں کھجور کی چنائی کے لیے یہاں لوگ جمع ہوجاتے ہیں۔ یہاں کی آبادی زیادہ تر ارائیں ہے جن میں اکثر بڑے بڑے زمیندار ہیں۔ اکثر کے پاس چھوٹے چھوٹے باغات بھی ہیں۔ خان بیلہ پانچویں درجے کی میونسپلٹی قائم ہے جو دسمبر 1903ء میں قائم ہوئی تھی ۔

## اہم شخصیات
مشہور شاعر بستی گچلاں کے مولوی عبداللہ پردرد   نامور شاعر تھے۔ یہاں کی ادبی شخصیات میں سرائیکی شاعر قائل (ٹھل حمزہ ) قابل ذکر ہیں ۔

## حوالہ جات

زمرہ:ضلع رحیم یار خان کی یونین کونسلیں
زمرہ:ضلع رحیم یار خان کے آباد مقامات
ویژیول اسٹوڈیو کوڈ

ویژیول سٹوڈیو کوڈ دراصل ایک سورس کوڈ ایڈیٹر ہے جسے ونڈوز، لینکس اور او ایس ایکس میں استعمال کیا جا سکتا ہے۔ اس میں ڈی بگنگ، گٹ ہب کنٹرول اور انٹیلی سنس کی سہولیات میسر ہیں۔ آپ اسے اپنی مرضی کے مطابق تبدیل بھی کرسکتے ہیں مثال کے طور پر اس کی تھیم، کی بورڈ شارٹ کٹس اور دیگر ترتیبات وغیرہ۔ اس سے ویژیول سٹوڈیو کے ساتھ بھی استعمال کیا جا سکتا ہے۔ یہ مائیکروسافٹ کا تیار کردہ ہے۔ فی الحال یہ مفت ہے تاہم 31 دسمبر 2016 سے اس کا مفت ورژن کام کرنا بند کر دے

## تاریخ
مائیکرو سافٹ کی جانب سے ویژیول سٹوڈیو کوڈ کا اعلان اور اس کا پہلا عکس 29 اپریل 2015 کی بلڈ کانفرنس میں پیش کیا گیا .

18 نومبر 2015 کو ایم آئی ٹی اجازت نامہ کے تحت جاری کیا گیا اور اس سورس کوڈ کو گٹ ہب پر رکھا گیا۔ توسیع کی سہولت کا بھی اعلان کیا گیا۔

14 اپریل 2016 کو اس عوامی عکس پیش گیا اور اسے ویب پر جاری کر دیا گیا

وژول اسٹوڈیو کوڈ کو پلگ ان کی مدد سے بڑھایا جا سکتا ہے اور اس میں مزید زبانیں بھی شامل کی جا سکتی ہیں۔ 

## حوالہ جات

زمرہ:ایم آئی ٹی اجازت نامہ استعمال کرنے والے سوفٹویئر
زمرہ:2015ء کے سافٹ ویئر
زمرہ:ویکی ڈیٹا سے مختلف مختصر وضاحت
زمرہ:جاوا سکرپٹ میں پروگرام شدہ آزاد سوفٹویئر
زمرہ:مائیکروسافٹ سافٹ ویئر
زمرہ:مائیکروسافٹ ڈویلپمنٹ ٹولز
زمرہ:انٹیگریٹڈ ڈویلپمنٹ انوائرنمنٹ
زمرہ:لینکس سافٹ ویئر
زمرہ:میک او ایس سافٹ ویئر
زمرہ:ونڈوز سافٹ ویئر
وزارت تعلیم (آذربائیجان)

**وزارت تعلیم جمہوریہ آذربائیجان** (Ministry of Education of Azerbaijan Republic)
()
آذربائیجان کی کابینہ کے تحت ایک ریاستی ادارہ ہے جو آذربائیجان میں تعلیم کا انضباطی ذمہ دار ہے۔

## بیرونی روابط
* Education Portal of Azerbaijan Republic
* Overview of Education System in Azerbaijan as provided by World Higher Education Database

زمرہ:آذربائیجان کی حکومتی وزارتیں
زمرہ:آذربائیجان میں تعلیم
شائستہ زیدی

**'پروفیسر شائستہ زیدی** پاکستان کی نامور خاتون مذہبی سکالر ہیں ۔

__TOC__

## ابتدائی زندگی اور تعلیم و تدریس
شائستہ خاتون المعروف پروفیسر شائستہ زیدی 28 اگست، 1937ء کو میرٹھ کے ایک علم دوست گھرانے میں پیدا ہوئیں ۔۔ان کے والد پروفیسر کرار حسین انگریزی ادب کے پروفیسر تھے تعلیمی سفر کی ابتدا میرٹھ سے ہوئی۔ قیامِ پاکستان کے بعد ان کے والد نے ہجرت کی اور تمام گھرانہ آ کر کراچی میں مقیم ہوا۔ یہاں سٹی گرلز ہائی اسکول، بولٹن مارکیٹ، کراچی سے میٹرک کیا اور اسلامیہ کالج کراچی میں داخلہ لیا۔ ریاضی اور فلسفے کے مضامین کے ساتھ گریجویشن کی۔ اور پھر کراچی یونیورسٹی سے ریاضی ہی میں ایم اے کیا۔ ایم اے کے بعد کامن ویلتھ سکالر شپ کے تحت ان کا نام بھی بیرونِ ملک یونیورسٹی میں مزید اعلی تعلیم کے لیے منتخب ہوا۔ تاہم اس دوران ان کی شادی جامعہ کراچی کے پروفیسر ناظم حسین زیدی سے طے پائی ، لہذا شادی کے بعد تعلیم کا سلسلہ جاری رکھتے ہوئے اس سے اگلے سال 1961ء میں اپنے شوہر پروفیسر زیدی کے ساتھ انگلینڈ جا کر یونیورسٹی آف ایڈنبرا سے ریاضیات میں ایم اے آنرز کیا۔ وطن واپس آنے کے بعد کراچی یونیورسٹی میں بطور استاد شعبہ ریاضی مقرر ہوئیں۔ اور تقریبا 32 برس تک اسی یونیورسٹی سے منسلک رہنے کے بعد اسسٹنٹ پروفیسر کے عہدے سے سبکدوش ہوئیں، تاہم ایک مذہبی سکالر کی حیثیت سے مذہبی تقاریب اور بطور دانشور انجمن ترقی اردو کے زیرِ اہتمام ہونے والی ادبی تقریبات میں وہ آج بھی اسی طرح سرگرمِ عمل ہیں ۔
نیز بزمِ آمنہ کے تحت غریب گھرانوں کے بچوں کی مفت تعلیم کے لیے قائم کردہ آمنہ اکیڈمی کی سرپرست ہیں ۔

## ذوقِ شاعری اور خطابت
شائستہ زیدی صا حبہ کو اسکول کے زمانے سے ہی تحریر و تقریر میں شغف رہا۔ کالج اور یونیورسٹی میں مقابلہِ تقریر میں ہمیشہ اول رہیں۔ کالج میں مشاعروں میں بھی حصہ لیا اور کالج میگزین میں ان کا کلام شائع ہوا۔ البتہ شاعری کو اپنی پہچان نہ بنایا بلکہ فنِ تقریر نے ہی انھیں اپنے والد کی طرح خطابت کا ذوق دیا اور قرآنِ پاک، تفسیرِ قرآن اور، تاریخ اسلام کے عمیق مطالعے کے باعث ملک کی ممتاز سکالر خواتین میں بھی انکا نام شامل ہے۔ پچھلی تین دہائیوں سے پاکستان ٹیلی ویژن، دیگر پرائیویٹ چینلز اور ریڈیو پاکستان پر محرم اور دیگر اسلامی موضوعات پر ان کے بہت سے لیکچرز اور ٹاک شو پیش کیے جا چکے ہیں ۔ نیز ایک مذہبی سکالر کی حیثیت سے انھیں بیرونِ ملک بھی مدعو کیا جاتا ہے۔
فنِ خطابت میں وہ اپنے والد پروفیسر کرار حسین کی طرح بلند آہنگ خطابت کی بجائے شائستہ لہجے میں فلسفیانہ لیکن مدلل خطاب کی قائل ہیں ۔

## نمونہَ کلام


غزل کے اشعار

## تصنیفات
ایک سکالر کی حیثیت سے پروفیسر شائستہ زیدی کا رجحان اگرچہ اپنے والد کی طرح تحریر سے زیادہ تقریر پر رہا ہے، تاہم مداحوں کے با رہا اصرار پر انھوں نے اب تک چار کتب سپردِ قلم کی ہیں۔ جن میں انکا ایک سفر نامہ بھی شامل ہے ۔
# شام، شام، شام ( سفر نامہ - 2007ء)
# پیامِ کربلا (نومبر 2008ء)
# کربلا سے پہلے، کربلا کے بعد(2012ء)
# اسلام اور علم (مارچ 2015ء)

## تنقید و آرا
پروفیسر شائستہ زیدی کے سفر نامہ * شام، شام، شام * پر پروفیسر انتظار حسین نے جو تنقیدی کالم لکھا ہے۔ اس میں وہ کہتے ہیں ۔

## حوالہ جات

زمرہ:1937ء کی پیدائشیں
زمرہ:پاکستانی مسلم شخصیات
زمرہ:پاکستانی مصنفات
زمرہ:پاکستانی معلمین
زمرہ:کراچی کی شخصیات
زمرہ:کراچی کے مصنفین
تاریخ الکبیر

**تاریخ الکبیر** امام بخاری کی تصنیف ہے۔
ان کے اپنے قول کے مطابق یہ کتاب مسجد نبوی شريف ﷺ میں روضہ اطہر کے مبارك جوار میں بیٹھ کر چاندنی راتوں میں تاریخ لکھی حافظ ابن حجر لکھتے ہیں:
*اٹھارہ سال کی عمر میں مدینہ پہنچے اور اسی سفر میں انھوں نے تاریخ کبیر کا مسودہ چاندنی راتوں میں لکھا۔*
*التاریخ الکبیر* امام بخاری کا وہ شاہکار ہے جسے دیکھ کر امام اسحاق بن راھویہ نے فرط مسرت سے *سحر* فرمایا۔ امام بخاری کا قول ہے:
* *تاریخ میں ایسا کم ہی کوئی نام ہوگا جس کے بارے میں میرے پاس کوئی قصہ نہ ہو مگر کتاب کی طوالت کی وجہ سے میں نے اس کو ذکر نہیں کیا۔*
* اس تاریخ پر بعض علما نے حواشی بھی لکھے ہیں جن میں مسلمہ بن قاسم کا حاشیہ معروف ہے۔
* بہت سے علما نے امام بخاری سے اس کتاب کو روایت کیا ہے، بطور مثال :
* (1) ابو عبد اللہ احمد بن محمد بن سلیمان بن فارس
* (2) ابو الحسن محمد بن سھل اللغوی النسوی
* (3) الدلال عبد الرحمٰن بن الفضل
* امام حاکم کبیر اس کتاب پر تبصرہ کرتے ہوئے لکھتے ہیں:
* *اور محمد بن اسماعیل کی تاریخ میں کتاب ایسی ہے جس پر کسی نے سبقت نہیں کی اور جس شخص نے بھی ان کے بعد تاریخ اسماء اور کنٰی میں کچھ تالیف کیا وہ ان سے مستغنی نہیں ہوا اور بعض نے تو اس کو اپنی طرف منسوب کیا ہے۔ جیسے ابوزرعہ اور ابوحاتم ہیں اور بعض نے اس کو آپ سے حکایت کیا ہے اللہ اُن پر رحم کرے۔ پس آپ [[اصل الاصول]] ہیں۔*
تاریخ میں امام بخاری نے تاریخ الاوسط اور تاریخ الصغیر بھی لکھی ہے اور یہ تینوں تواریخ ثلاثہ کے نام سے معروف ہیں تاریخ صغیر تو مطبوع ہے لیکن اوسط کے متعلق کچھ علم نہیں ہو سکا۔
بعض کا خیال ہے کہ التاریخ الصغیر دراصل *کتاب الضعفاء* کا دوسرا نام ہے اور جو صغیر مطبوع ہے وہ دراصل اوسط ہے ۔
## حوالہ جات

زمرہ:حدیث
زمرہ:سوانحی لغات
زمرہ:علوم حدیث
زمرہ:کتب اہل سنت
زمرہ:کتب تاریخ بلحاظ قسم
زمرہ:مقالے جن میں عربی زبان کا متن ہے
زمرہ:نویں صدی کی عربی کتب
زمرہ:سرورق سے عاری کتابیں
زمرہ:کتب علم الحدیث
زمرہ:کتب علم الرجال
زمرہ:باب حدیث/متعلقہ مضامین
زمرہ:امام بخاری کی تصانیف
شوروغل

ساؤنڈ انجینئری کے شعبے میں نوائس (Noise) یعنی شوروغل کی تعریف اس طرح کی گئی ہے کہ ایسی آواز جو ہمارے کام کی نہ ہو نوائس یا شوروغل کہلاتی ہے۔ مثال کے طور پر دو افراد بازار میں کھڑے ہو کر گفتگو کر رہے ہیں تو اُن دونوں کے لیے اُن دونوں کی آواز کے علاوہ بازار میں سے آنے والی ہر آواز، چاہے وہ دوسرے افراد ہوں یا گاڑیاں، سب کی آواز شور ہے۔

## حوالہ جات

## بیرونی روابط

* Guidelines for Community Noise, World Health Organization, 1999
* Audio Measuring Articles – Electronics
* Mohr on Receiver Noise: Characterization, Insights & Surprises
* Noise voltage – Calculation and Measuring of Thermal Noise
* Noise at work European Agency for Safety and Health at Work ( EU-OSHA )
* Article "Noise Control Techniques"
* Mountain & Plains ERC: A NIOSH Education and Research Center for Occupational & Environmental Health & Safety
* US National Institute for Occupational Safety and Health, – Noise

زمرہ:صوت
زمرہ:ویکی ڈیٹا سے مختلف مختصر وضاحت
زمرہ:صدائیات
زمرہ:ماحول
زمرہ:برقیات
زمرہ:احتمال نظریہ
زمرہ:شماریات
ہکلہ–ڈیره اسماعیل خان موٹروے

**ہکلہ–ڈیره اسماعیل خان موٹروے** () ایک چار رویہ شمال-جنوب موٹروے ہے جو فی الحال زیر تعمیر ہے۔ 

## حوالہ جات

## بیرونی روابط
* nha.gov.pk/wp-content/uploads/2016/07/Press-Release-30.06.2016.pdf

زمرہ:پاک چین اقتصادی راہداری
زمرہ:پاکستان کی سڑکیں
زمرہ:پاکستان میں موٹروے
زمرہ:ویکی ڈیٹا سے مطابقت رکھنے والی مختصر تفصیل
محمد سعید موسوی

**آیت الله علامہ سید محمد سعید موسوی (سعید الملت) ،** ہندوستان کے شہر لکھنؤ کے رہنے والے ایک شیعہ عالم دین ‌فقیہ اور مجتہد تھے ـ

## ولادت
آپ کی ولادت 8 محرم سنہ 1333ھ کو لکھنؤ میں ہوئی ـ آپ کے والد علامہ سید ناصر حسین موسوی ( ناصرالملۃ ) اور دادا علامہ سید حامد حسین موسوی تھے، یہ دونوں بھی مشہور شیعہ متکلمین و مجتہدین میں شمار ہوتے ہیں ـ

نسب نامہ:  سعید الملت سید محمد سعید ابن ناصر الملت سيد ناصر حسين ابن صاحب عاقبت الانوار سید مير حامد حسين ابن مفتى سيد محمد قلى ابن سيد محمد حسين المعروف بالسيد الله كرم ابن سيد حامد حسين ابن سيد زين العابدين ابن سيد محمد المشهور بالسيد البولاقی ابن سيد محمد المعروف بالسيد مدا ابن سيد حسين المشهور بالسيد ميتم ابن سيد حسين ابن سيد جعفر ابن السيد علي ابن سيد كبير الدين ابن سيد شمس الدين ابن سيد جمال الدين ابن سيد شهاب الدين أبی المظفر حسين الملقب بسيد السادات والمعروف بالسيد علاء الدين أعلى بزرك ابن سيد محمد المعروف بالسيد عز الدين ابن سيد شرف الدين أبی طالب المشهور بالسيد الأشرف ابن سيد محمد الملقب بالمهدی المعروف بالسيد محمد المحروق ابن سید حمزہ ابن سید علی ابن سید أبی محمد ابن سید جعفر ابن سید مهدی ابن سید أبی طالب ابن سید علی ابن سید حمزہ ابن سید أبی القاسم حمزہ ابن امام موسیٰ الكاظم علیہ السّلام

## تعلیم
لکھنؤ میں آپ نے اپنے والد علام اور دیگر اساتذہ سے تعلیم حاصل کی ـ اعلیٰ تعلیم کے لیے نجف اشرف (عراق) چلے گئے اور وہاں آیت اللہ سید ابوالحسن اصفہانی اور آیت اللہ ضیاء الدین عراقی اور آیت الله مرتضی امامی سارویسے کسب فیض کیا ـ

## تالیفات
**1: الإمام الثانی عشر**

**2: مسانيد الأئمۃ**

**3: الإيمان الصحيح**

**4: معراج البلاغۃ (پیغمبر اسلام کے خطبات کا مجموعہ)**

**5: مدينۃ العلم (حدیث أنا مدينۃ العلم وعلی بابھا کے بارے میں استدلالی بحث)**

**6: آيۃ التطھير**

**7: آيۃ الولايۃ**

**8: شرح خطبۃ الزھراء** 

## وفات اور مدفن
آپ کی وفات 12 جمادی الثانی سنہ 1387ھ کو لکھنؤ میں ہوئی اورآپ کا جنازہ آگرہ میں شہید ثالث قاضی نوراللہ شوشتری کے مزار میں والد علام کے پہلو میں دفن کیا گیا ـ

## اولاد
آپ کے تین اولاد ہیں:

١. مولانا سید علی ناصر سعيد عبقاتی معروف بہ روح الملت و الحجة الادب، عرف آغا روحی صاحب. بہت بڑے خطیب اور شاعر بهی ہیں۔

2. مولانا سید سجاد عبقاتی

3. سید حسین ناصر سعيد عبقاتی جو بہت اچھے شاعر بهی ہیں.

## حوالہ جات

زمرہ:ہندوستانی شیعہ شخصیات
زمرہ:شیعہ علما
زمرہ:عربی زبان کے مترجمین
زمرہ:علماء علوم اسلامیہ
زمرہ:لکھنوی شخصیات
قلعہ دوشیزہ

**قلعہ دوشیزہ** (; ) قدیم شہر باکو، آذربائیجان میں واقع ہے۔ یہ چوتھی-پانچویں صدی ق م میں تعمیر کیا گیا۔
اسے 2001ء میں یونیسکو عالمی ثقافتی ورثہ کی فہرست میں شامل کیا گیا۔

## تاریخ
نام کے لیے وضاحتوں کی ایک بڑی تعداد موجود ہے، جن میں سے سب سے اہم ایک دوشیزہ (باکو کے خان کی بیٹی کہا جاتا ہے ) کی کہانی ہے جس نے مینار سے کود کر اپنی جان دے دی تھی۔
بعض ذرائع اسے بیٹی کی بجائے بادشاہ بہن بتاتے ہیں جو اپنے بھائی کی قید میں تھی۔ قید کی بدنامی سے بچنے کے لیے اس نے مینار سے کود کر موت کو گلے لگا لیا۔ نام کی ایک اور وضاحت یہ ہے کہ در حقیقت اسے کبھی طاقت (لہذا 'بکارت' کے لیے ایک مجازی حوالہ) سے فتح نہیں کیا جا سکا۔ جبکہ بعض لوگوں کا خیال ہے کہ یہ صرف پہرے کا مینار تھا جس میں دور تک دیکھا جا سکتا تھا۔

## تصاویر

File:Maidentt.jpg|
File:Torre de la Doncella, Baku, Azerbaiyán, 2016-09-26, DD 215-217 HDR.jpg|
File:Maiden towers entry old city baku azerbaijan.jpg|
File:Baku Maiden Tower 2010.jpg|
File:Giz galasi.JPG
File:10 AZM 1993 both sides.jpg


## حوالہ جات

## بیرونی روابط

* Secrets of the Maiden Tower. Azerbaijan International (Autumn 2006)
* Baku's Maiden Tower from Azerbaijan International

زمرہ:آذربائیجان کی قومی علامات
زمرہ:آذربائیجان کی یادگاریں
زمرہ:آذربائیجان میں مقامات عالمی ثقافتی ورثہ
زمرہ:آذربائیجان میں مینار
زمرہ:باکو کے سیاحتی مقامات
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:کامنز زمرہ جس کا ربط ویکی ڈیٹا پر ہے
زمرہ:ساسانی قلعے
زمرہ:آذربائیجان میں قلعے
بے ہوش ہونے والی بکریاں

تصغیر|بائیں|250px|ایک بکری اس بیماری کے باعث بے ہوشی کے وقت

**بے ہوش ہونے والی بکریوں** (Fainting Goats)کو مائیوٹونک بکریاں بھی کہا جاتا ہے۔ یہ بکریاں ایک مخصوص بیماری کا شکار ہوتی ہیں اور اسی وجہ سے بے ہوش ہو جاتی ہیں۔ اس جنیاتی بیماری میں بکریوں کے پٹھے ٹینشن کے باعث تین سیکنڈ کے لیے اکڑ جاتے ہیں اور یہ نیچے گر کر بے ہوش ہو جاتی ہیں اور پھر کھڑی ہوجاتی ہیں۔

## حوالہ جات

## بیرونی روابط
* 
* 
* International Fainting Goat Association: Breed Information. Retrieved: 2012-10-31.

زمرہ:بکریوں کی نسلیں
زمرہ:گوشت والی بکریوں کی نسلیں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
شروان شاہ

**شروان شاہ** (، ، ) وسط نویں صدی سے سولہویں صدی تک شروان (موجودہ آذربائیجان) کے حکمرانوں کا لقب تھا۔

## ماخذ
* S. Ashurbeyli "*History of Shirvanshahs*", Baku, Elm, 1983 405 p
* 

## حوالہ جات

زمرہ:عرب شاہی سلاسل
زمرہ:فارس کے شہنشاہ
زمرہ:مناصب اقتدار
زمرہ:ویکی ڈیٹا سے مطابقت رکھنے والی مختصر تفصیل
زمرہ:قرون وسطی میں آذربائیجان
زمرہ:آذربائیجان
زمرہ:باکو
زمرہ:تاریخ آذربائیجان
زمرہ:تاریخ ایران
موس پیمانہ

تصغیر|upleft|alt=اس باکس میں وہ دس معدنیات موجود ہیں جو اس پیمانے کے لیے ضروری ہیں۔

موس پیمانے کو اشیا پر خراشیں لگنے کے حوالے سے بنایا گیاہے۔ اس پیمانے میں مختلف دھاتوں کو ان کی سختی کی بنا پر مختلف نمبر دیے گئے ہیں۔ سب سے سخت ہیرا ہوتا ہے اس لیے اسے 10 نمبر دیا گیا ہے۔ اس پیمانے کے مطابق نرم دھاتیں سخت دھاتوں پر خراش نہیں ڈال سکتیں جبکہ سخت دھاتیں نرم دھاتوں پر خراش ڈال دیتی ہیں۔ اس پیمانے کو 1812 میں جرمنی کے Friedrich Mohs نے بنایا تھا۔

## معدنیات

## درمیانی سختی

## سختی(ویکرز)
موس سختی اور ویکرز سختی کا موازنہ

## مزید دیکھیے

* Brinell scale
* Hardness
* Hardnesses of the elements (data page)
* Knoop hardness test
* Meyer hardness test
* پینسل
* Rockwell scale
* Scratch hardness

## حوالہ جات

زمرہ:1812ء میں سائنس
زمرہ:اموادی علم
زمرہ:جرمنی میں 1812ء
زمرہ:علم معدنیات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
سلیم ناصر

**سلیم ناصر**  (پیدائش: 15 نومبر، 1944ء - وفات: 19 اکتوبر، 1989ء) پاکستان کے نامور ڈراما و فلمی اداکار تھے۔ وہ **مزاحیہ اداکاری** کی وجہ سے شہرت رکھتے تھے۔

## پیدائش
سلیم ناصر 15 نومبر، 1944ء کو ضلع مردان، خیبر پختونخوا (موجودہ پاکستان) کے پشتون سید گھرانے میں پیدا ہوئے۔ ان کا اصل نام سید شیر خان تھا،
## تعارف
اپنی زبان پشتو ہونے کے باوجود اردو پر انھیں کمال عبور حاصل تھا یہی وجہ تھی کہ اکثر لوگ انھیں پشتو بولتا دیکھ کر حیران رہ جاتے تھے۔ گریجوئیشن کے بعد وہ ڈیفنس ہاؤسنگ اتھارٹی کراچی میں بحیثیت افسر شعبہ تعلقات عامہ لگ گئے، مگر اس شعبے کو اپنی منزل نہ سمجھتے ہوئے اداکاری کے شعبے کی طرف مائل ہو گئے۔ ۔ سلیم ناصر نے اپنی فنی زندگی کا آغاز پاکستان ٹیلی وژن کے لاہور مرکز کے ایک ڈرامے **لیمپ پوسٹ** سے کیا تھا۔ اس کے بعد انھوں نے تقریباً 400 انفرادی ڈراموں اور 27 سیریلز میں کام کیا۔ ان کے مشہور ٹی وی سیریلز میں **سفید سایہ، جھوک سیال، پل، زنجیریں، جزیرہ، دستک، بندش، آخری چٹان، [[ان کہی|اَن کہی]]، [[آنگن ٹیڑھا]]** اور **[[جانگلوس (ڈراما)|جانگلوس]]** کے نام سرفہرست تھے۔ سلیم ناصر نے دس فلموں میں بھی اداکاری کے جوہر دکھائے جن میں ایک پنجابی فلم بھی شامل تھی۔

## وفات
سلیم ناصر 19 اکتوبر 1989ء میں حرکت قلب بند ہونے کے سبب انتقال کر گئے۔ وہ ڈیفنس سوسائٹی کے قبرستان میں آسودۂ خاک ہیں۔

## حوالہ جات

زمرہ:بیسویں صدی کے پاکستانی مرد اداکار
زمرہ:پاکستانی مرد ٹیلی ویژن اداکار
زمرہ:پاکستانی مرد فلمی اداکار
زمرہ:پاکستانی مسلم شخصیات
زمرہ:پشتون شخصیات
زمرہ:تمغائے حسن کارکردگی وصول کنندگان
زمرہ:ضلع مردان کی شخصیات
زمرہ:کراچی کی شخصیات
زمرہ:کراچی کے اداکار
زمرہ:کراچی کے مرد اداکار
زمرہ:مہاجر شخصیات
زمرہ:1944ء کی پیدائشیں
زمرہ:1989ء کی وفیات

زمرہ:پاکستانی مرد مزاح کار
سڑک 36 (ایران)

**سڑک 36**  ایران کے مشرقی جصے کی ایک اہم سڑک ہے جو ایران کو افغانستان سے ملاتی ہے۔ اس کی لمبائی 986 کلومیٹر ہے۔ تایباد پر یہ سڑک افغانستان میں داخل ہو جاتی ہے۔

یہ ایران کے صوبہ رضوی خراسان کے شہر مشہد کو افغانستان کے صوبے ہرات کے سرحدی علاقے اسلام قلعہ سے ملاتی ہے۔‎
‎
## حوالہ جات

زمرہ:ایران میں سڑکیں
ماہی پروری

تجارتی بنیادوں پر انسانی غذائی ضروریات پوری کرنے کے لیے حوض یا تالاب میں مچھلیاں پالنے کو ماہی پروری یا فش فارمنگ کہا جاتا ہے۔ ماہی پروری کی صنعت کو اس وقت دنیا میں ایک اہم مقام حاصل ہے۔ اس کام کے لیے ناکارہ یعنی سیم اور کلر زدہ زمینیں بھی کام میں لائی جا سکتی ہیں۔
alt=A row of square artificial ponds, with trees on either side|تصغیر|دیہاتوں میں چھوٹے پیمانے پر کی جانے والی ماہی پروری۔
[تصغیر|[ویتنام میں تیرتے ہوئے گھروں کے نیچے ڈوبے ہوئے جالوں میں تجارتی پیمانے پر ماہی پروری کی جاتی ہے۔]]

## مزید دیکھیے
* سمکیات
* بچے جننے والی آبی حوض کی مچھلیاں
* آبی حوض

زمرہ:آب کاشت
زمرہ:تاریخ زراعت
زمرہ:زرعی مشینری
زمرہ:ویکی ڈیٹا سے مختلف مختصر وضاحت
زمرہ:چھوٹے پیغام خانوں کا استعمال کرنے والے مضامین
پنڈ جاتہ

**پنڈ جاتہ**  پاکستان کا ایک آباد مقام جو ضلع جہلم میں واقع ہے۔ 

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع جہلم کے آباد مقامات
شروان شاہان محل

**شروان شاہان محل** (, , ) پندرہویں صدی میں**[[شروان]]** کے **[[شروان شاہ|شاہان]]** کی جانب سے تعمیر کیا جانے والا ایک محل ہے۔ 2000ء میں اسے یونیسکو عالمی ثقافتی ورثہ کی فہرست میں شامل کیا گیا۔

## تصاویر

File:Palace of the Shirvanshahs IAA1173.jpg
File:Azerbaigian-baku3.jpg|
Palacio de los Shirvanshah, Baku, Azerbaiyán, 2016-09-26, DD 165-167 HDR.jpg
Palacio de los Shirvanshah, Baku, Azerbaiyán, 2016-09-26, DD 183-185 HDR.jpg
Palacio de los Shirvanshah, Baku, Azerbaiyán, 2016-09-28, DD 22.jpg
Palacio de los Shirvanshah, Baku, Azerbaiyán, 2016-09-28, DD 24.jpg
Palacio de los Shirvanshah, Baku, Azerbaiyán, 2016-09-28, DD 26.jpg
Palacio de los Shirvanshah, Baku, Azerbaiyán, 2016-09-28, DD 27.jpg
File:Portal-Shirvanshahs.JPG|
File:Palacio de los Shirvanshah, Baku, Azerbaiyán, 2016-09-26, DD 154.jpg|


## حوالہ جات

زمرہ:آذربائیجان کے محلات
زمرہ:آذربائیجان میں شاہی رہائش گاہیں
زمرہ:آذربائیجان میں مقامات عالمی ثقافتی ورثہ
زمرہ:باکو کے سیاحتی مقامات
زمرہ:معماری
زمرہ:کامنز زمرہ جس کا ربط ویکی ڈیٹا پر ہے
زمرہ:آذربائیجان
زمرہ:آذربائیجان کی قومی علامات
زمرہ:تاریخ کے عجائب گھر
زمرہ:باکو کے عجائب گھر
زمرہ:قلعہ بند آبادیاں
زمرہ:آثار قدیمہ آذربائیجان
زمرہ:پندرہویں صدی کی معماری
زمرہ:تاریخی اضلاع
زمرہ:1441ء کی تاسیسات
زمرہ:محلات
قدیم شہر (باکو)

**قدیم شہر** () آذربائیجان کے دار الحکومت باکو تاریخی اصل شہر ہے۔ دسمبر 2000ء میں یونیسکو نے قدیم شہر مع شروان شاہان محل اور قلعہ دوشیزہ کو عالمی ثقافتی ورثہ کی فہرست میں شامل کر لیا۔

## حوالہ جات

## بیرونی روابط

* 
* UNESCO World Heritage site: Walled City of Baku with the Palace of the Shirvanshahs and the Maiden Tower

زمرہ:آذربائیجان میں قلعے
زمرہ:آذربائیجان میں مقامات عالمی ثقافتی ورثہ
زمرہ:باکو
زمرہ:قلعہ بند آبادیاں
زمرہ:کامنز زمرہ جس کا ربط ویکی ڈیٹا پر ہے
زمرہ:ایشیا میں بارہویں صدی کی تاسیسات
زمرہ:بارہویں صدی میں آباد ہونے والے مقامات
زمرہ:باکو کے سیاحتی مقامات
زمرہ:تاریخ باکو
زمرہ:ویکی ڈیٹا سے مختلف مختصر وضاحت
زمرہ:قرون وسطی میں آذربائیجان
زمرہ:ساتویں صدی میں آباد ہونے والے مقامات
زمرہ:ایشیا میں ساتویں صدی کی تاسیسات
زمرہ:تاریخی اضلاع
زمرہ:صفوی معماری
زمرہ:باکو کی ثقافت
زمرہ:ایشیاء کے آثار قدیمہ
الرسالہ

**کتاب الرسالہ** امام شافعی کی "اصول فقہ" کے فن میں لکھی گئی پہلی کتاب ہے
* الرسالہ جو 200ھ بمطابق 830ء کے لگ بھگ عربی زبان میں لکھی گئی۔ اسے امام شافعی نے دو مرتبہ مرتب کیا
* اس کتاب کے متعلق امام فخر الدین رازی فرماتے ہیں کہ امام شافعی کی کتاب رسالہ کی اصول فقہ میں وہ حیثیت ہے جو ارسطو کی علم منطق میں ہے
* امام شافعی کی کتب میں سب سے اہم کتاب ’’الرسالہ‘‘ہے جس میں انھوں نے اسلامی قانون سازی کے جملہ اصول مر تب کیے ہیں۔ مجتہدین مطلق میں سے صرف امام شافعی واحد اور پہلے ایسے امام ہیں جنھوں نے اپنے اصول ہائے فقہ کو خود مرتب کیا اور باقاعدہ اس فن کو مدون کیا،باقی ائمہ کے اصولوں کو ان کے بعد آنے والوں نے یاان کے شاگردوں نے مرتب کیا۔
* اصول فقہ(Principles of Jurisprudence) تمام مسالک (احناف،شوافع،حنابلہ اور مالکیہ) کے اہل علم نے قرآن وسنت سے احکام شرعیہ مستنبط کر کے کتب تصنیف فرمائی ہیں۔ امام شافعی﷫ کی یہ کتاب اصول فقہ واصول حدیث کے فن پر سب سے پہلی تصنیف ہے۔ جس میں انھوں نے حدیث اور فقہ کے اصول قرآن وحدیث کی روشنی میں مرتب فرمائے ہیں۔ یہ کتاب تمام اہل علم کے ہاں معروف اور دینی مدارس کے نصاب میں شامل ہے۔

## حوالہ جات

زمرہ:سنی فقہ
زمرہ:شافعی فقہ کی کتابیں
زمرہ:شافعیہ
زمرہ:شریعت
زمرہ:شریعت (اسلام)
زمرہ:فقہ
زمرہ:فقہ سے متعلق کتابیں
زمرہ:کتب اہل سنت
اسلام قلعہ

**اسلام قلعہ**  افغانستان کا ایک آباد مقام جو کوہسان ضلع میں واقع ہے۔

## تفصیلات
اسلام قلعہ کی مجموعی آبادی 731 میٹر سطح سمندر سے بلندی پر واقع ہے۔

## مزید دیکھیے
* افغانستان
* فہرست افغانستان کے شہر

## حوالہ جات

زمرہ:صوبہ ہرات کے آباد مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:افغانستان کے آباد مقامات
سیرجان

**سیرجان**  ایران کا ایک شہر جو Central District میں واقع ہے۔

## تفصیلات
سیرجان کی مجموعی آبادی 170,916 افراد پر مشتمل ہے اور 1,730 میٹر سطح سمندر سے بلندی پر واقع ہے۔

## مزید دیکھیے
* ایران
* فہرست ایران کے شہر

## حوالہ جات

زمرہ:ایران کے شہر
زمرہ:شہرستان سیرجان
زمرہ:ساسانی شہر
زمرہ:ویکی ڈیٹا سے مختلف مختصر وضاحت
زمرہ:صوبہ کرمان میں آباد مقامات
زمرہ:صوبہ کرمان کے شہر
زمرہ:تیسری صدی قبل مسیح کی معماری
زمرہ:خصوصی اقتصادی منطقات
امید فاضلی

**امید فاضلی ** ( 17 نومبر 1923ء۔ 29 ستمبر 2006ء ) کا شمار پاکستان کے نامور شاعروں اور مرثیہ نگاروں میں ہوتا ہے۔

## ابتدائی زندگی اور کیرئیر کا آغاز
ارشاد احمد فاضلی المعروف امید فاضلی 17 نومبر 1923 کو ڈبائی، بلندشہر ضلع، برطانوی ہندوستان میں پیدا ہوئے ۔ والد کا نام سید محمد فاروق حسن فاضلی تھا۔ ڈبائی سے ابتدائی تعلیم حاصل کرنے کے بعد میرٹھ گئے جہاں سے میٹرک کیا ازاں بعد علی گڑھ محمڈن کالج اور یونیورسٹی سے گریجویشن کیا اور پھر 1940 میں علی گڑھ مسلم یونیورسٹی سے گریجویشن کیا۔1944 ء میں وہ کنٹرولر آف ملٹری اکاونٹس کے محکمے سے وابستہ ہوئے۔ 1952ء میں پاکستان آ گئے اور کراچی میں مستقل قیام کیا۔ ملٹری اکاؤنٹس کے ادارے میں ہی خدمات انجام دینے کے بعد ریٹائرڈ ہوئے۔ اس وقت کراچی کے ایک مجلہ سیپ کے مدیر نسیم درانی صاحب نے جب * الفاظ * کا اجرا کیا تو ریٹائرڈ شاعر و ادیب امید فاضلی کو اس کی ادارت سونپ دی۔

## سلسلہِ شعر و سخن
امید فاضلی نے شاعری کی ابتدا 15 برس کی عمر میں کی، پہلے شکیل بدایونی اور پھر نوح ناروی سے شرف تلمذ حاصل رہا۔ ابتدا میں وہ امید ڈبائیوی کے نام سے شاعری کرتے تھے بعد ازاں انھوں نے امید فاضلی کا قلمی نام اختیار کیا۔ امید فاضلی کی ابتدائی شہرت غزل سے ہوئی۔ تاہم بچپن سے مرثیہ خوانی کرنے کے باعث انھوں نے 1949ء سے مرثیہ گوئی کے میدان میں اپنا قلم رواں کیا اور ملک گیر شہرت پائی۔ امید فاضلی نے فنِ شاعری میں ہر صنفِ سخن میں طبع آزمائی کی۔ غزل، نظم، سلام، نوحہ، حتی کہ گیت بھی لکھے۔ ان کے کئی اشعار ضرب المثل کا درجہ رکھتے ہیں۔

## امید فاضلی کی مرثیہ گوئی
بچپن سے مجالس اور مرثیہ خوانی کے باعث امید فاضلی کے ذہن میں اوزان و بحورزچ بس گئے تھے۔ نوح ناروی کی رہنمائی بھی ملی لہذا 1949ء میں 35 بند پر مشتمل پہلا مرثیہ **یا رب بحقِ خونِ شہیدانِ کربلا** کہا۔ اگرچہ 1949ء سے 1972ء تک وہ ایک غزل گو شاعر کی حیثیت سے ہی پہچانے گئے لیکن 1972ء میں جب انھوں نے دوسرا مرثیہ * زبانِ عجز کھلی ہے تو مدعا مانگوں * کہا، پھر اس کے بعد مرثیہ کہتے چلے گئے اور مرثیہ گوئی میں وہ مقام پایا کہ پاکستان ٹیلی وژن اور ریڈیو پاکستان پر ہر سال محرم میں ان کا مرثیہ تحت اللفظ پیش کیا جانے لگا۔ ان کے مرثیوں کے مجموعہ * سر نینوا * پر میر انیس ایوارڈ بھی دیا گیا۔ مشفق خواجہ اور پروفیسر کرار حسین نے ان کی غزلیہ شاعری کو سراہا۔

## نمونہَ کلام


نعتیہ کلام


مرثیہ کے بند

 
 



 
 


٭٭٭

اشعار


٭٭٭


٭٭٭


٭٭٭


٭٭٭


٭٭٭

٭٭٭

## تصنیفات
# دریا آخر دریا ( غزلیات کا پہلا مجموعہ ) 1979ء۔۔ اس شعری مجموعے کو آدم جی ادبی انعام بھی ملا۔
# میرے آقا ( نعتوں کا مجموعہ )1984۔۔۔ اس نعتیہ مجموعے کو رائٹرز گلڈ کا انعام عطا ہوا تھا
# سر نینوا (مرثیوں کا مجموعہ )1982۔۔۔ میر انیس ایوارڈ عطا کیا گیا۔
# مناقب (منقبتوں کا مجموعہ )
# پاکستان زندہ باد ( قومی شاعری کا مجموعہ)1988
# تب و تاب جاودانہ (قومی شاعری کا مجموعہ )1991

جبکہ ان کا آخری مجموعۂ کلام **زندہ گفتگو** ہنوز تشنہ ٔ طباعت ہے۔

## تنقید وآرا
عاشور کاظمی نے ان کے اسلوبِ مرثیہ کو ان الفاظ سے سراہا ہے۔

وہ مزید لکھتے ہیں :

## وفات
28 اور29 ستمبر 2005ء کی درمیانی شب اردو کے ممتاز شاعر امید فاضلی کراچی میں وفات پاگئے۔ کراچی میں سخی حسن کے قبرستان میں آسودۂ خاک ہیں۔

## حوالہ جات

زمرہ:آدم جی ادبی انعام یافتگان
زمرہ:اردو مرثیہ نگار
زمرہ:بیسویں صدی کے شعرا
زمرہ:پاکستان رائٹرز گلڈ انعام یافتگان
زمرہ:پاکستانی تحت اللفظ مرثیہ خوان
زمرہ:پاکستانی مسلم شخصیات
زمرہ:کراچی کی شخصیات
زمرہ:1923ء کی پیدائشیں
زمرہ:2006ء کی وفیات